
“Булгария” теплоходы баткан урында бүген иртәнге сәгать 10га кадәр су өстенә чыгарылган үле гәүдәләр саны 100гә җитте. Аларның 19ы ир затыннан булса, 63е - хатын-кыз һәм 18е - бала. Һәлак булганнарның 85е кем икәне билгеле.


Баткан теплоходны чыгару эшләрен оештыру һәм шуны тормышка ашыру өчен, РФ Оборона министрлыгының 40 институтыннан вәкилләр, водолазларны реабилитацияләү өчен 2 реанимобиль, медикларның 3 бригадасы килгән.


Мөрәҗәгать итүчеләр күп булганга, шушы фаҗигадә каза күрүчеләрнең туганнарыннан кичә инициатив төркем төзелгән, эшчәнлекләрендә файдалану өчен, аның карамагына автомобиль һәм һәлакәт урынында судно бирелгән.


Бу хакта ТР Гражданнар оборонасы һәм гадәттән тыш хәлләр министрлыгы белешмә бирә.
“Булгария” теплоходыннан су өстенә чыгарылган үле гәүдәләр саны 100гә җитте